钦定古今图书集成/理学汇编/经籍典/第149卷 > 刘禹锡文集 > 《施士丐诗说》
## 钦定古今图书集成/理学汇编/经籍典/第149卷 > 刘禹锡文集 > 《施士丐诗说》

禹锡与柳八、韩七诣施士丐听《毛诗》说“维鹈在梁”，梁
人取鱼之梁也。言鹈自合求鱼，不合于人梁上取其
鱼。譬之人自无善事，攘人之美者，如鹈在人之梁。毛
注失之。又说山无草木曰岵，所以言“陟彼岵兮”，言无
可岵也。以岵之无草木，故以譬之。又说《甘棠》之诗“勿
翦勿拜，召伯所憩。”拜言如人身之拜，小低屈也。上言
“勿翦”，终言勿拜，明召伯渐远，人思不可得也。《毛诗》拜
犹“伐”，非也。又言维北有斗，不可以挹酒浆，言不得其
人也。毛都不注。